text: Konfiransiin Nageenyaa fi Tokkummaa ibsa ijjannoo qabxii 7 qabu baasuun goolabame
text: #000003
text: Konfiransii mata duree ‘Nageenyaa fi Tokkummaa’ jedhuun Majlisni Naannoo Hararii qopheesse kaleessa Muddee 18,2012 jalqabe yoo tahu, Hoggantoonni Majlisa naannoolee saglanii fi bulchinsa magaalota lamaanii, akkasuma Ulamaan, Du’aanni, hayyoonni seenaa fi siyaasaa Konfiransicha irratti hirmaatan guyyaa har’aa ibsa ijjannoo qabxii 7 qabu baasuun goolaban.
text: #000004
text: 1. Ummanni keenya qaamolee karaa adda addaatiin Muslimoota jiddutti garaagarummaa fiduuf shira xaxuuf socho’an, shira isaanii fashaleessuun, carraaqqii tokkummaa keenya cimsuuf godhamu hunda deeggaruun dirqama isa irraa eeggamu akka bahu qabu dhaamsa dabarsina.
text: #000005
text: 2. Ibsa ijjannoo Majlisni Federaalaa haleellaa Masjidoota fi saamicha qabeenya hawaasa Muslimaa magaalaa Mooxaa irratti raawwatame ilaalchisee balaaleeffatuun baase ni deggarra. Akkasuma akka hojii irra ooluuf deeggarsa nurraa eeggamu kamuu kan goonu tahuu ibsina. Gaaffiiwwan Majlisni Federaalaa baaseef qaamni ilaallatu hatattamaan deebisaa akka itti keennu ni yaadachiisna.
text: #000006
text: 3. Hawaasni Muslimaa akkuma kanaan dura hordoftoota amantaa biroo waliin barsiisaa fi ajaja Islaamummaa bu’ura godhatuun, eenyummaa isaa kabachisiisuun akka jiraatu dhaamsa dabarsina.
text: #000007
text: 4. Gabaasa midiyaaleen sarbaminsa mirgaa fi haleellaa Muslimoota irratti raawwatamu jijjiiruun ykn callisuun akkasumaas olola dharaa oofuun loogii raawwatan cimsinee balaaleeffanna. Gochi akkasii kun kan baroota dheeraaf raawwatamaa turee fi ammaas itti fufee jiru waan ta’eef mootummaan hundee irraa akka haaromsa godhu ni gaaffanna.
text: #000008
text: 5. Gocha naannoo Amaaraa godina baha Goojjaam magaalaa Mooxaatti bifa qindaaween Masjidoota keenyaa fi qabeenya Muslimootaa adda baasanii gubuu, barbaaddeesuu, Saamuufi sochiilee biroottis mootummaan naannichaa dhabsiisuu dhabuu isaa akkasumas gocha raawwatame callisuun kallattii biraa qabsiisuuf yaalii godhaa jiru jabeessine balaaleefanna.
text: #000009
text: 6. Mootummaan Federaalaa aggaammii guutuu biyyattiitti Masjidootaafi ummata Muslimaa irratti raawwatamu dhaabsisuun nageenya ummata keenyaa akka mirkaneessu hubachiifnsa. Fuulduraafis gochi wal-fakkaataan akka hin mudanne dirqama isa irraa eeggamu akka bahu gaafanna. Kana galmaan gahuuf immoo gama keenyaan deeggarsa nurraa eeggamu godhuuf qophii tahuu keenya beeksisna.
text: #000010
text: 7. Konfiransii nageenyaafi Tokkummaa magaalaa Hararitti geggeeffame irratti yaada qaamolee kutaa hawaasaa garagaraa irraa Koree Dhaabbataa Tokkummaa, Nageenyaa fi Araaraa hundeessuuf dhiyaate guutumaan guututti kan deeggaru tahuu fi hojjirra oolchuuf kan hojjannu tahuu mirkaneesina jedha.
  Konfiransiin itti anu immoo magaalaa Dirree Dhawaatti geggeeffama jedhamee eegama.
text: #000011
text: December 30, 2019 at 1:18 pmAsWr wb obboleeyyan keenya odeeffannoo wayitaawaadha nuun gahaa jirtanii galatooma.Nutilleen isin duukaa jirraa jabaadhaa.Ummata muslimaa qofa osoo hintaane ummata oromoo hundaa tokkummeessaa jirtanii galatootaa jazakallah keeyran.Reply
text: #000012
text: AsWr wb obboleeyyan keenya odeeffannoo wayitaawaadha nuun gahaa jirtanii galatooma.Nutilleen isin duukaa jirraa jabaadhaa.Ummata muslimaa qofa osoo hintaane ummata oromoo hundaa tokkummeessaa jirtanii galatootaa jazakallah keeyran.
text: #000013
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000016
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000021